थांनाय 3 अक्टबराव जालांनाय जाथायनि सायाव बागसा जिल्लानि सिङाव थानाय 2 नं. माज्राबारि गामिनि दैथुन गयारिआ रबिबाराव खौरां बिजोंनि गेजेरजों इउ पि पि एल नि सुबुंफोरा गावखौ न’आव थांनानै बुहैदों होननानै बुंनायनि सायाव दिनै 2 नं. माज्राबारि गामिनि सुबुंफोरा रोखायै फोरमायथियो दि दैथुन गयारि आरो बिथांनि फिसाज्ला रुबसोरां गयारिखौ रावबो बुयाखै । बिसोर बिमा-फिसाज्लाया गुबुननि जाथाइ जानाय जायगायाव थांनानै सिखाव बादि खोनासंहै खोमादोंमोन । बेखौसो बादा होनो थांनायाव बिसोर सानैखौबो सेंग्राफोर एबा रायजो-राजाफोरा बादा होनायनि थाखाय दैथुन गयारिया गाज्रि राव बाहायनायनि थाखाय नारखांनानै फैदोंमोन होननानै रोखा फोरमायथिदों ।